tomron87/hebrew-wikipedia-sentences-corpus huggingface dataset:
אוזבורן קוקס (ג'ון מלקוביץ'), אנליסט סיגינט המפוטר מה-CIA.
לינדה ליצקי (פרנסס מקדורמנד), מדריכה במכון כושר, הרוצה לעבור סדרה של ניתוחים פלסטיים.
הארי פארר (ג'ורג' קלוני), עובד כמאבטח אישים במשרד האוצר, המנסה לשכב עם נשים רבות ככל האפשר.
אוזבורן קוקס (ג'ון מלקוביץ') הוא אנליסט סיגינט ב-CIA, המתפטר מעבודתו לאחר שהורד בדרגה בעקבות בעיית השתייה שלו.
הוא מחליט לכתוב ספר זכרונות אודות עבודתו ב-CIA.
אשתו, רופאת הילדים קייטי קוקס (טילדה סווינטון), מתכננת להתגרש מאוזבורן ובעצת עורך דינה מעתיקה את מסמכיו הפיננסיים והאישיים מהמחשב שלו לדיסק אופטי.
המזכירה של עורך הדין מאבדת את הדיסק במכון הכושר שבו היא מתעמלת, הארד-בודיס.
אחד המדריכים במכון הכושר, צ'אד פלדהיימר (בראד פיט) מקבל את הדיסק מהמנקה של המכון, ומגלה כי נמצא עליו חומר מסווג.
יחד עם שותפתו לעבודה, לינדה ליצקי (פרנסס מקדורמנד), הוא מנסה להשתמש בדיסק כדי לסחוט את אוזבורן; לינדה זקוקה לכסף כדי לממן לעצמה סדרת ניתוחים פלסטיים להגשמת רצונה להיראות יפה יותר.
הם מתקשרים לאוזבורן באמצע הלילה אך הוא לא נענה לדרישותיהם.
לאחר שניסיון הסחיטה נכשל, לינדה מחליטה לקחת את הדיסק לשגרירות הרוסית.
היא מוסרת להם את הדיסק ומבטיחה כי תספק להם חומר נוסף בהמשך.
כדי להשיג חומר נוסף, לינדה וצ'אד מחליטים לפרוץ לביתו של אוזבורן.
מאהבה של קייטי, אשתו של אוזבורן קוקס, הוא עובד משרד האוצר הארי פארר (ג'ורג' קלוני), הנשוי לסופרת ילדים.
צ'אד פורץ לביתם של הזוג קוקס אחרי שהארי וקייטי יוצאים.
הארי חוזר לבית קוקס לאחר ריצה ומגלה במפתיע את צ'אד מתחבא בארון.
הארי יורה בצ'אד באופן אינסטינקטיבי והורג אותו.
לאחר מכן הוא נפטר מגופתו.
הארי נעשה פרנואיד ומגלה שאדם נוסף שעוקב אחריו הוא עובד מטעם משרד עורך הדין של אשתו, המתכננת להתגרש ממנו.
הארי מגיע מדוכא אל לינדה ומבטיח לעזור לה בחיפושיה אחר צ'אד האבוד.
כשהיא מוסרת לו מידע נוסף לגבי היעלמותו של צ'אד, הארי מבין שמדובר באדם בו ירה למוות, חושד בלינדה שגם היא מרגלת ובורח ממנה בבהלה.
אוזבורן חוזר לביתו ומגלה שאשתו החליפה את המנעול כחלק מהליך הגירושין.
הוא ישן לילה בסירה שלו ולמחרת פורץ לבית בעזרת גרזן.
שם הוא מוצא את טד טרפון (ריצ'רד ג'נקיס), מנהל מכון הכושר, המחפש מידע במחשב האישי שלו - בגלל אהבתו הנסתרת אליה, טד החליט לעזור ללינדה להשיג עוד מידע מסווג עבור הרוסים, בהם היא חושדת בחטיפתו של צ'אד.
אוזבורן יורה בטד אך זה מצליח לברוח מהבית אל הרחוב, שם אוזבורן מכה בו למוות בעזרת הגרזן.
ההתרחשויות שחותמות את הסרט אינן מוצגות על המסך, אלא נמסרות לצופה באמצעות שיחה בין איש ה-CIA הממונה על אוזבורן לבין הממונה עליו (ג'יי קיי סימונס).
הסוכן מדווח כי צ'אד מת, טד מת, אוזבורן בתרדמת אחרי שנורה על ידי הסוכן שעקב אחריו והתערב כאשר טד הותקף, הארי נעצר כשניסה לעלות על טיסה לוונצואלה ולינדה הסכימה לשתף פעולה בתנאי שה-CIA יממן לה את הניתוחים הפלסטיים.
הממונה הבכיר חותר למטרה אחת: להשתיק את הפרשה.
לפיכך הוא מורה לאפשר להארי לטוס לוונצואלה (עמה אין לארצות הברית הסכם הסגרה), ולממן ללינדה את הניתוחים.
הסוכנים המבולבלים מסכמים כי מוסר ההשכל מכל הסיפור הוא: לעולם לא לעשות זאת שוב, על אף שלא ברור להם בדיוק מה הם עשו.
הסרט הוא סרטם הראשון של האחים כהן מאז צומת מילר (1990) שבו לא עבדו עם הצלם הקבוע שלהם, רוג'ר דיקינס.
על הצילום הופקד הצלם המקסיקני עמנואל לובצקי.
את פסקול הסרט הלחין קרטר בורוול, המלחין הקבוע של סרטי כהן.
הפסקול כולל שימוש רב בכלי הקשה, במטרה ליצור אווירה בומבסטית המדגישה את החשיבות העצמית המופרזת של הדמויות.
את התסריט כתבו האחים בחלקו במקביל לעבודתם על התסריט של "ארץ קשוחה", סרטם האחרון לפני "לקרוא ולשרוף" שאופיו שונה לגמרי.
הצילומים, שנערכו ברובם בברוקלין שבניו יורק, התחילו בסוף אוגוסט 2007 והסתיימו בתוך כחודשיים.
רוב צוות השחקנים - מקדורמנד, קלוני, מלקוביץ' ופיט - כבר נקבע כאשר נכתב התסריט, והדמויות נכתבו מראש מתוך התאמה לשחקנים שיגלמו אותן.
ג'ון מלקוביץ': אוזבורן קוקס, אנליסט סיגינט ב-CIA.
טילדה סווינטון: קייטי קוקס, רופאת ילדים, אשתו של אוזבורן קוקס המתכננת להתגרש ממנו.
ג'ורג' קלוני: הארי פארר, מאבטח אישים במשרד האוצר, המנסה לשכב עם נשים רבות ככל האפשר.
קלוני הופיע בסרטים נוספים של האחים כהן: "אחי, איפה אתה?" ו"אכזריות בלתי נסבלת".
פרנסס מקדורמנד: לינדה ליצקי, מדריכה במכון כושר, הרוצה לעבור סדרה של ניתוחים פלסטיים.
מקדורמנד היא אשתו של במאי הסרט, ג'ואל כהן, לו נישאה לאחר שהופיעה בסרטם הראשון של האחים כהן, "רציחות פשוטות".
הופיעה בסרטים נוספים של האחים כהן: "בייבי אריזונה", "פארגו", "האיש שלא היה שם".
בראד פיט: צ'אד פלדהיימר, מדריך במכון כושר, חבר לעבודה של לינדה ליצקי.
הסרט רווי במוטיבים החוזרים ונשנים בסרטיהם של האחים כהן: גירושין, בגידה, רצח, אבסורד, מוות סתמי וטיפשות.
העלילה, המתפתחת בשרירותיות, רק משמשת במה להצגת הדמויות האקסצנטריות.
המסר של הסרט, אם ישנו כזה, נמצא בדבריו המסכמים של סוכן ה-CIA שאומר "צריך ללמוד לא לעשות זאת שוב, אמנם לא ברור בדיוק מה עשינו".
בנוסף לכך, מציג הסרט ביקורת על טיב שפיותה של החברה האמריקאית באמצעות הדמויות הביזאריות.
האל לרו (Lero) וזוגתו האלה לרינה (Lerina) הם אלי העיר לרין שבגאליה (כיום בפרובאנס שבצרפת) על פי המיתולוגיה הקלטית.
בעיר היה מרכז פולחנם של שני האלים, והתגלו במקום כתובות המוקדשות לשני האלים.
"לראות את האור" הוא שיר שנכתב על ידי ברק פלדמן, הולחן על ידי אסף אמדורסקי, והוקלט על ידי הזמרת הישראלית אפרת גוש.
הוא יצא לאור ביוני 2007 כסינגל המוביל מתוך אלבום האולפן השני של גוש, הסליחה ואני (2007).
במרוצת השנים הוקלט בידי עשרות אמנים כדוגמת עומר אדם, נינט טייב, דוד בן ארזה ואליאנה תדהר.
השיר הגיע למקום הראשון במצעד העברי השבועי של רשת ג' והראשון במצעד הרשמי של גלגלצ.
"לראות את האור" עוסק במפלתה של הדוברת, תוך שימוש במטפורה של "יער סבוך".
לאורך השיר עוברת הדוברת תהליך, בתחילה נראה שהיא הגיעה למצב החדש ביד המקרה, ולאט לאט מסתגלת למצב החדש ואף נהנית ממצבו.
השיר מסתיים בנימה אופטימית עם המסר העיקרי שהדוברת מצליחה להגשים את תקוותיה בכך שהיא "רואה את האור".
הדוברת מבינה שהדבר שבו עסקה היה לא רלוונטי ומשלימה עם ההווה שלה.
בגלל עיבוד השיר ומילותיו העוסקות בתחייה מחדש, השיר מושמע בימי זיכרון ובעיקר ביום הזיכרון לשואה ולגבורה וביום הזיכרון לחללי מערכות ישראל.
יום השידורים לזכרו של שדרן הרדיו עדי טלמור, אשר תוכנן על ידיו לפני ששם קץ לחייו, נפתח בקריינות מפי השדרנית יעל דן אשר לאחריו הושמע השיר בביצועה של אפרת גוש.
בשנת 2017 ביצעה אליאנה תדהר את "לראות את האור" במסגרת פרויקט "שירים בכיכר 2017".
לאחר טבח שבעה באוקטובר, הפך השיר למזוהה עם הטבח בפסטיבל נובה.
במרוצת השנים, הוקלט השיר עשרות פעמים בידי אמנים שונים כדוגמת:
בשנת 2011, בה ביצעו הזמרים עומר אדם ואפרת גוש את השיר במסגרת ספיישל טלוויזיוני של "צחוק מעבודה" שאורגן בחסות ארגון לתת.
בשנת 2017, בה ביצעה השחקנית והזמרת אליאנה תדהר את השיר במסגרת פרויקט "שירים בכיכר 2017".
בשנת 2017, בה ביצעה הזמרת רוני דלומי את השיר בטקס יום הזיכרון לשואה ולגבורה.
בשנת 2021, בה הקליט הזמר דודי בוזגלו את השיר לזכר רב-טוראי מידן ביטון שנפל במבצע צוק איתן.
בשנת 2022, בה ביצעה הזמרת טליה סול אזרזר את השיר במסגרת "הכוכב הבא 2022".
בשנת 2022, בה ביצע הזמר עדן חסון את השיר בטקס יום הזיכרון לחללי מערכות ישראל שאירע בהיכל התרבות מאיר ניצן ראשון לציון.
בשנת 2022, בה ביצעה הזמרת שירי מימון את השיר בטקס יום הזיכרון לחללי מערכות ישראל שאירע בבאר שבע.
בשנת 2023, בה ביצעו הזמרות אפרת גוש ונינט טייב את השיר במועדון הבארבי בתל אביב-יפו.
בשנת 2023, בה ביצעה השחקנית והזמרת אליאנה תדהר את השיר במשדר "זיכרון בסלון" עם פרויקט פסקול שלישי.
בשנת 2023, בה פורסם ביצוע של הזמר דוד בן ארזה שהופק במהלך מלחמת חרבות ברזל עבור ניצולי המסיבה ברעים.
לָקְשְמִי (בסנסקריט: लक्ष्मी) היא אלה מהפנתיאון ההינדואי, הבודהיסטי והג'איני.
היא האלה של השגשוג (חומרי ורוחני), העושר והאושר, המזל והברכה, ההצלחה, השפע והפריון, הזוהר ההוד ההדר והיופי.
לקשמי נקראת גם "שרי" (shri), שפירושו העושר והשגשוג, שהיא מהווה התגלמות שלהם.
בהינדואיזם המוקדם, בספרות הוודות, נקשרה לקשמי או שרי עם מלכים, ובעיקר עם מלך האלים אינדרה.
כאשר איבד אינדרה את שרי, איבד את כוח המלוכה שלו, וכאשר קיבל אותה בחזרה חזר אליו כוחו.
בהינדואיזם המאוחר הפכה לקשמי לאשתו של האל וישנו והשאקטי (העוצמה והכוח) שלו.
כאשתו של וישנו, היא מופיעה יחד עם פרוואטי וסראסווטי כחלק משילוש של אלוהויות נשיות, שהן בנות זוג של שלושת האלים הראשיים (וישנו, שיווה וברהמה).
כאשר האל וישנו התגלגל על כדור הארץ והופיע בצורת ההתגלמויות (אווטארות) של ראמה וקרישנה, האלה לקשמי התגלגלה לארץ כבת זוגו: סיטה (אשתו של ראמה), ורדהא (המאהבת של קרישנה).
קדושתה של הפרה ההודית נקשרת באלה לקשמי, שכן הפרה נתפסת כהתגלמותה של האלה.
סיפור חשוב שבו מופיעה לקשמי במקום מרכזי הוא סיפור חביצת אוקיינוס החלב הקוסמי.
לפי הסיפור, האלים (דוות) והשדים, או הלא-אלים (אסורות) חבצו את אוקיינוס החלב על מנת להשיג את האמריטה, משקה האלמוות, שהיה חבוי בקרקעיתו.
האלים והשדים שהיו אויבים מושבעים הסכימו לחבור יחד ולחבוץ את האוקיינוס על מנת להשיג את משקה האלמוות.
מוט החביצה שלהם היה ההר מנדרה, סביבו ליפפו - במקום חבל - את מלך הנחשים ואסוקי.
האלים והשדים עמדו בשני קצוות הנחש ומשכו בו וכך חבצו את אוקיינוס החלב.
במהלך החביצה, וישנו התגלגל והופיע בדמות אחת ההתגלמויות המרכזיות שלו, הצב (קוּרְמָה) ועל גבו הונח ההר, כדי לייצב אותו ולמנוע את שקיעתו באוקיינוס.
במהלך חביצת האוקיינוס עלו אוצרות שונים ממעמקיו.
גולות הכותרת של האוצרות היו משקה האלמוות והאלה לקשמי.
בגרסת הסיפור המתוארת בראמאיאנה, לקשמי מופיעה עם לוטוס בידה, ולכן נקראת לעיתים "פדמה" (Padma).
לאחר שלקשמי עלתה מעל פני האוקיינוס, היא בחרה בווישנו לבעל והשניים התחתנו ברוב פאר והדר.
לסיפור גרסאות שונות ובחלקן לקשמי תופסת מקום מרכזי ומהווה את התכלית הראשונית לחביצת האוקיינוס.
לפי גרסאות אלו לקשמי אבדה באוקיינוס החלב, וחביצת האוקיינוס נועדה להשיב אותה לעולם.
על פי מקורות מסוימים, לקשמי היא בתו של אל הים, כיוון שהיא התגלמה מתוכו.
על פי הגרודה פוראנה , הלינגה פוראנה והפדמה פוראנה , לקשמי נולדה כבתם של החכם (הרישי) בהריגו ואשתו קהיטי (Khyati) ונקראה "בהרגבי" (Bhargavi).
הפולחן והתפילה (הפוג'ה) לאלה לקשמי בתור אלת העושר הם חלק מהפולחן היום יומי בבתים ובמוסדות מסחריים הינדואים.
אך במקדשים רבים, הפולחן ללקשמי נערך כחלק מהפולחן לווישנו, וסוגדים לה כבת זוגו.
לפולחן האלה לקשמי מקום מרכזי בפסטיבל הדיוואלי (חג האורות).
על פי המסורת, יום תחילת הדיוואלי הוא יום הולדתה של האלה לקשמי מתוך אוקיינוס החלב, וליל מולד הירח בדיוואלי הוא יום חתונתה עם האל וישנו.
לפי המסורת, בדיוואלי מגיעה לקשמי לביקורה השנתי בבתים ובחנויות, ומביאה לבית ולחנות מזל ואושר בשנה החדשה.
לקראת בואה מנקים את הבית ומקשטים אותו ומניחים מנורות שמן דולקות בתוך הבית ומחוצה לו.
מנורת השמן נחשבת להתגלמות של האלה לקשמי עצמה.
לפני הבית נוהגות הנשים לצייר דגמים דקורטיביים צבעוניים המיוחדים לאלה הנקראים רנגולי.
דגמים אלו נועדו לקדם את פניה של האלה בברכה ולהזמין אותה אל הבית.
לאלה לקשמי גם מקום מרכזי בפסטיבל השארד פורנימה (חג הקציר), שנחוג בעיקר בכפרים.
הפסטיבל מתקיים בליל הירח המלא שאחרי עונת הגשמים.
לקרימה כריסטי (באיטלקית: Lacryma Christi; מילולית: "דמעתו של הצלוב") הוא יין נאפוליטני מפורסם.
היין מיוצר מענבים הגדלים על הקרקע הבזלתית של מורדות הר הגעש וזוב במחוז קמפניה שבדרום איטליה.
יין הלקרימה הלבן מיוצר בעיקר מהזנים ורדקה וקודה די וולפה , אך יש בו גם כמויות קטנות של פאלאנגינה וקאפרטונה .
יין הלקרימה האדום מיוצר מענבי פיידירוסו ושאשינוזו .
היין זכה לדירוגים גבוהים במיוחד (90 נקודות ומעלה) במבחני פארקר ().
מקור שמו של היין באגדה נוצרית, לפיה ישו השקה בדמעותיו את מדרונות הווזוב ותרם לפוריות האדמות.
לרה (בספרדית: Lara) היא אחת מ-23 המדינות המרכיבות את ונצואלה.
המדינה, הנמצאת בצפון-מערב ונצואלה, גובלת בפלקון בצפון, בסוליה במערב, בטרוחיו ובפורטוגסה בדרום ובקוחדס וביארקוי במזרח.
המדינה משתרעת על שטח של 19,800 קילומטרים רבועים.
בירתה והעיר הגדולה ביותר בה היא ברקיסימטו.
ב-1528 קרלוס הראשון, מלך ספרד, מסר חלקים נרחבים מוונצואלה של היום לידי משפחת ולזר (Welser), משפחת סוחרים גרמנית מאאוגסבורג.
מאז ועד שנות ה-40 של המאה ה-16 הוולזרים שלחו אל האזור משלחות שטבחו במרבית הילידים ושיעבדו את היתר.
האזור הוחזר לידי הספרדים ב-1556 והם שלטו בו עד המאה ה-19.
ב-1824 האזור צורף לרפובליקת קולומביה הגדולה.
לאחר שרפובליקת קולומביה הגדולה התפרקה ב-1830 האזור צורף לוונצואלה.
ונצואלה חולקה לפרובינציות והאזור הפך לפרובינציית ברקיסימטו, שכללה גם את שטחי מדינת יארקוי של היום.
ב-1856 שטחי מדינת יארקוי של היום פוצלו לפרובינציית יארקוי.
ב-1864 ונצואלה הפכה למדינה פדרלית והפרובינציה הפכה למדינת ברקיסימטו.
ב-1881 מדינות ברקיסימטו ויארקוי אוחדו למדינת נורטה דה אוקסידנטה, ובהמשך אותה שנה השם שונה ללרה על שמו של חסינטו לרה, גיבור מלחמה במלחמת העצמאות של ונצואלה.
ב-1899 המדינה פורקה למרכיביה, כששטחי מדינת ברקיסימטו המשיכו להיקרא מדינת לרה.
כלכלת לרה מתבססת על תעשייה, בעיקר תעשיות טקסטיל ועיבוד מתכות, גידול מקנה וחקלאות, הכוללת בין היתר גידול קנה סוכר, קפה, תפוחי אדמה, עגבניות, תירס, בננות ושעועית מצויה.
לקרוס היה ענף במשחקים האולימפיים באולימפיאדת סנט לואיס (1904) ובאולימפיאדת לונדון (1908).
בהמשך, נערכו תחרויות ראווה בעוד שלוש אולימפיאדות: אולימפיאדת אמסטרדם (1928), אולימפיאדת לוס אנג'לס (1932) ואולימפיאדת לונדון (1948).
בתחרויות השתתפו נבחרות של גברים בלבד.
באולימפיאדת סנט לואיס השתתפו שלוש קבוצות לקרוס, שלא היו נבחרות לאומיות.
שתיים מהן היו מועדוני לקרוס מקומיים (מועדון הקנדי מוויניפג ומועדון אמריקני מהעיר המארחת סנט לואיס).
קבוצה שלישית, אף היא מקנדה, הורכבה כולה מאינדיאנים בני מוהוק.
בשלב חצי הגמר גברה הקבוצה מסנט לואיס על קבוצת המוהוק 0–2, ובמשחק הגמר גברה הקבוצה מוויניפג על הקבוצה מסנט לואיס 2–8 וזכתה במדליית הזהב.
באולימפיאדת לונדון השתתפו שתי נבחרות בסך הכל, המארחת בריטניה ונבחרת קנדה.
נבחרת שלישית, דרום אפריקה, הייתה אמורה להשתתף גם כן, אך ביטלה את השתתפותה.
במשחק היחיד שנערך גברה קנדה על בריטניה 10–14.
גם במשחקי הראווה שנערכו בין 1928 ל-1948 השתתפו נבחרות משלוש מדינות אלו בלבד (ארצות הברית בשלושתן, בריטניה באמסטרדם ובלונדון בלבד, וקנדה באמסטרדם ובלוס אנג'לס בלבד).
הענף יחזור למשחקים האולימפיים שיתקיימו בלוס אנג'לס בשנת 2028.
הלקרימוסה (Lacrimosa) הוא החלק האחרון במזמור הכנסייתי "דיאס אירה".
הלקרימוסה כולל את שני הבתים האחרונים של המזמור, את הבקשה להענקת מנוחה למתים, ואת האמן.
בניגוד לדיאס אירה כולו, הבנוי בבתים בני שלוש שורות מחורזות, שני הבתים של הלקרימוסה הם בני שתי שורות מחורזות כל אחד.
הבקשה להענקת מנוחה בסוף איננה מחורזת.
בהיותו כלול במיסת הרקוויאם, זכה מזמור הדיאס אירה, ובתוכו הלקרימוסה, להלחנות רבות, ביניהן של מוצרט (הידוע ביותר), ורדי וברליוז.
שלושת המלחינים הללו, וכמותם מלחינים רבים, בחרו להלחין את הלקרימוסה כקטע נפרד.
הלקרימוסה משך מלחינים רבים בשל היותו הקטע היחיד ברקוויאם המדבר על עצב (אף שייתכן שהדמעות עליהן מדבר הקטע הן דמעות יאוש).
מלחיני רקוויאמים השתמשו בקטע זה כמקום לביטוי האבל על המת.
בשל המטען הרגשי של קטע זה ומיקומו בסוף הסקוונציה המדגיש אותו, ברבות מההלחנות של הרקוויאמים, הלקרימוסה נחשב כגולת הכותרת.
כך למשל זביגנייב פרייזנר כלל אותו בנפרד בסוף הרקוויאם שלו ולא במקומו המסורתי.
קשישטוף פנדרצקי הלחין בשנת 1980 יצירה נפרדת למילות הלקרימוסה, ורק מאוחר יותר הרחיב אותה לרקוויאם שלם.
הלקרימוסה גם נחשבת לאחד הקטעים הידועים ביותר מן הרקוויאם של מוצרט, ובייחוד שמונה התיבות הראשונות שלה, אותן הלחין מוצרט עצמו.
יום שטוף דמעות יהיה היוםכאשר מן הקבריםיעלה האדם החוטא כדי להישפטלכן, רחם עליו, אלי!האדון ישוע הרחוםהענק להם מנוחה.אמן.
לרגו – למד בעצמך או בקיצור "לֶרְגּוֹ" היא עמותה המספקת חינם דרך אתר האינטרנט שלה שיעורים ותרגולים מקוונים אינטראקטיביים לילדים ולנוער.
השיעורים והתרגולים המתוקשבים שבאתר מועלים בהתנדבות על ידי הקהילה באמצעות מיקור המונים.
גם המימון לבניית הפלטפורמה של האתר היה דרך הקהילה באמצעות קמפיין מימון המונים.
התוכנה או הפלטפורמה של האתר, בדומה ל-edX היא תוכנת קוד פתוח.
השאלות והתרגולים אשר מועלים על האתר הם משאבים לימודיים פתוחים.
משתמשים יכולים להעתיק שיעורים ושאלות שהועלו על ידי משתמשים אחרים, לערוך אותם וכן להוסיף שאלות שהוכנו על ידי משתמשים אחרים לשיעורים שלהם.
ניתן להעלות על אתר לרגו תכנים לימודיים לילדים בנושאים שהם חלק מתוכנית הלימודים במערכת החינוך הפורמלי וגם בנושאים שהם מחוץ לתוכנית הלימודים.
ניתן ליצור באמצעות לרגו שיעורים המורכבים מסרטון, מצגת וחידון אינטראקטיבי.
החידון יכול לכלול שאלות מסוגים שונים כמו שאלות נכון או לא נכון, השלמת החסר, שאלות רב ברירה, שאלות קלוז (cloze), שאלות בהן תשובה יחידה נכונה, שאלות פתוחות ועוד.
אין צורך להירשם לאתר כדי ללמוד מהשיעורים והתרגולים.
עם זאת, עבור חלק מהיכולות של האתר כן צריך להירשם, למשל, כדי ליצור שיעור.
האתר לרגו מופעל על ידי עמותת לרגו - למד בעצמך באמצעות מתנדבים.
נכון לאפריל 2020, הועלו באתר אלפי שיעורים ותרגולים אינטראקטיביים, הכוללים מעל 100,000 שאלות.
בתי ספר ומורים משתמשים באתר לרגו על מנת ליצור או לתת לתלמידים תרגולים ושיעורים מתוקשבים אינטראקטיביים, אם כמטלה לבית במודל של למידה מרחוק או כיתה הפוכה, אם כחלק מהלימוד בכיתה, כחלק מלימוד מקוון, למידה משולבת מחשב, למידה היברידית או מעורבת.
ישנם מורים אשר משתמשים באתר על מנת להוסיף מִשְׂחוּק לפעילויות בכיתה או מחוץ לה או ללמידה מבוססת משחק.
הפעילויות המקוונות הללו כוללות הקדמה לנושא, לימוד או תרגול נושא חדש, סיכום של נושא, חזרה לפני מבחן וכן למבדקי הערכה.
שימוש נוסף הוא של למידה מבוססת פרויקטים כאשר הפרויקט הוא שיעור שהוכן על ידי תלמיד או קבוצה של תלמידים ומוצג לכיתה.
הורים משתמשים באתר כתחליף לשיעורים פרטיים, חזרה ותרגול של חומר הנלמד בכיתה וכהעשרה.
בעקבות הקורונה בישראל ועליית החשיבות של למידה מקוונת בכלל ולמידה מרחוק בפרט, עלה מאוד השימוש באתר בכמות המשתמשים ובכמות השיעורים שהועלו על האתר על ידי אנשי חינוך.
לראה משולשת (שם מדעי: Larrea tridentate, באנגלית: creosote bush) הוא מין שיח בעל פרחים שתחום התפוצה הטבעי שלו במדבריות בדרום-מערב ארצות הברית וצפון מקסיקו.
הסוג לראה, הכולל את הלראה המשולשת, קרוי על שם הבישוף של ואיאדוליד בספרד.
את השם המדעי למין (tridentata) נתן הבוטנאי השווייצרי אוגיסטן פיראמי דה קנדול מלטינית tri (שלוש), ו-dens (שיניים).
ישנן שתי גרסאות למקור השם על פי גרסה אחת, התייחס דה קנדול לצורת העלים של השיח, על פי הגרסה השנייה, התייחס דה קנדול לצורת עלי הכותרת והקשקשים של האבקנים.
הצמח קרוי באנגלית: creosote bush או greasewood ("עץ הגריז" בהתייחס לשרף העוטף את עליו).
כאשר מתייחסים לצמח כצמח מרפא הוא מכונה צ'פארל (chaparral).
במקסיקו הצמח קרוי "gobernadora", בספרדית: "המושלת", בהתייחס ליכולתו להבטיח יותר מים באמצעות מניעת צמיחה של צמחים אחרים בקרבתו.
השם הנפוץ יותר לצמח בסונורה הוא "hediondilla" ("המצחינה הקטנה" בהתייחס לריח האופייני).
לראה משולשת היא המין הבולט ביותר במדבריות מוהאבי, סונורה וצ'יוואווה של מערב אמריקה הצפונית, ותחום תפוצתו כולל בנוסף אזורים בדרום-מזרח קליפורניה, אריזונה, דרום נבדה, דרום-מזרח יוטה, ניו מקסיקו וטקסס בארצות הברית, וצפון צ'יוואווה וסונורה במקסיקו.
הקצה המזרחי של תחום התפוצה הוא מחוז זפאטה בטקסס, לאורך הריו גראנדה דרומית-מזרחית ללארדו בסמוך לקו האורך 99° מערב.
בסך הכל כולל שטח התפוצה של הצמח 180,000 קילומטרים מרובעים בארצות הברית וכרבע משטחה של מקסיקו.
לראה משולשת היא שיח ירוק עד נטול קוצים הגדל לגובה שבין מטר ל-3 מטרים, לעיתים רחוקות עד 4 מטרים.
הגזע הראשי צומח זקוף וממנו מתפצלים ענפים שבתחילה צבעם אדמדם ועם הזמן הופכים אפורים.
הענפים נושאי עלים מנוצים בגוון ירוק כהה מכוסים בחומר דמוי שרף.
כל עלה בנוי מזוג עלעלים מנוגדים המחוברים בבסיס, כשביניהם מלען נשיר.
אורך כל עלעל בין 7 ל-18 מילימטרים ורוחבו בין 4 ל-8.5 מילימטרים, שוליהם חלקים, וקצותיהם משוננים.
לעיתים יש ביניהם עלי לוואי.
הפרחים הם ההרמאפרודיטיים, הסימטריה שלהם רדיאלית, וקוטרם עד 35 מילימטרים.
כל פרח בנוי מחמישה עלי הגביע נפרדים, חמישה עלי כותרת צהובים ושני מעגלים של חמישה אבקנים.
הפרי הוא הלקט כדורי בקוטר 4.5 מילימטרים.
הוא מכוסה בשערות כסופות ומתבלה לחמישה פירות דמויי אגוזים המכוסים בשערות שבכל אחד זרע בודד.
עפצים יכולים להיווצר כתוצאה מפעילות של יתוץ העפצים של הלראה המשולשת (Asphondylia auripila).
כל הצמח מפיץ ריח אופייני הדומה לריח הקראוסוט (מכאן שמו הנפוץ באנגלית), בייחוד לאחר גשמים.
בנוסף לרבייה באמצעות זרעים הצמח מסוגל גם להתרבות באופן וגטטיבי באמצעות התפצלות ענפים או שורשים.
מערכת השורשים של הלראה המשולשת כוללת שורש שיפודי באורך 80 סנטימטרים ושורשים אופקיים באורך של עד 3 מטרים.
השורשים האופקיים מתפזרים בקרקע המקיפה את הצמח בצורה כה יעילה עד שנראה שהצמח מסוגל לספוג כל טיפת מים בסביבה.
אף צמח אחר לא מסוגל לשרוד סביב הצמח.
אפילו הנבטים שלו עצמו מפסידים בקרב על המים, מה שהופך רבייה זוויגית לקשה במיוחד.
משום כך הצמח פתר את בעיית הרבייה באמצעות יצירת עותק חדש מהשורשים האופקיים, במקום ליישב את הקרקע השכנה באמצעות זרעים.
ככל שהשיח מזדקן, הענפים הישנים ביותר מתים בסופו של דבר והנוף מתפצל לנופים נפרדים.
תופעה זו מתרחשת שהצמח הוא בן 30 עד 90 שנים.
בסופו של דבר הנוף המקורי מת ונוצרת מושבה משובטת של הצמח המקורי המורכבת מנופים נפרדים רבים בצורת טבעת שכולם צמחו מאותו זרע.
הלראה המשולשת יכולה להגיע באופן זה לגיל ממוצע בין 625 ל-1,250 שנים.
טבעת ה"קינג קלון" ("King Clone" – מלך המשובטים) של הלראה המשולשת היא אחד מהאורגניזמים העתיקים ביותר החיים כיום.
השיח חי כבר כ-11,700 שנים, במרכז מדבר מוהאבי בסמוך ליישוב לוסרן ואלי (Lucerne Valley) בקליפורניה.
קוטרה המקסימלי של מושבה משובטת יחידה זו של הצמח לראה משולשת כ-20 מטרים, כשהקוטר הממוצע הוא כ-15 מטרים.
את המושבה זיהה והעריך את גילה פרנק ואסק (Frank Vasek), פרופסור באוניברסיטת קליפורניה.
על מנת להעריך את קצב הגידול השנתי הממוצע של הצמח ממרכז הטבעת כלפי חוץ נערכו מדידות של הצמח כמו גם תיארוך פחמן-14 של חלקי עץ.
על ידי מדידת קוטר הטבעת, ניתן היה להעריך את גילה הכולל.
טבעת זו שוכנת ב"שמורת טבעות הקראוסוט" (Creosote Rings Preserve) של עמק לוסרן ועמק ג'ונסון (Johnson Valley).
לראה משולשת היא השיח הנפוץ ביותר בקרקעות מנוקזות ומאווררות היטב של מישורים או מניפות סחף, על מדרונות מתונים, בקרקעית עמקים, על חוליות ובנחלי אכזב.
המצע יכול להיות גירני, חולי או שמקורו בסחף המונח לעיתים קרובות על גבי סלע נארי.
בדרך כלל השיח לא ימצא בגובה מעל ל-1,500 מטרים בהרי סן גבריאל (San Gabriel Mountains), אבל באופן יוצא דופן נמצאו שיחים של הלראה המשולשת בגובה 1,700 מטרים (גובה מקסימלי 2,004 מטרים).
בחלקים מתחום התפוצה שלו הוא יכול להשתרע על שטחים נרחבים של מקבצים המכילים אותו בלבד, אם כי לעיתים הוא נמצא בחברת השיח אמברוסיה שיחית (Ambrosia dumosa).
הוכח כי חומרים כימיים שנתגלו בשורשים של הלראה המשולשת מונעים את צמיחת השורשים של האמברוסיה השיחית, אבל נכון ל-2013 עדיין לא ידוע טיב היחסים בין שני מיני השיחים.
שיחי הלראה המשולשת מפוזרים באופן אחיד.
נראה שהשיחים בכל מצבור גדלים בערך באותו קצב, ושהלראה המשולשת הוא צמח מאריך שנים.
כאמור, תנאי הנביטה מעל לאזור השורשים של שיח לראה משולשת בוגר קשים מאוד וצמחי לראה משולשת צעירים פגיעים הרבה יותר לבצורת מאשר צמחים מבוססים.
הנביטה פעילה במהלך התקופות הגשומות, אבל מרבית הצמחים הצעירים מתים מהר מאוד, אלא אם יש תנאי מים אופטימליים.
חום הקרקע מגביר עוד יותר את הפגיעות של צמחים צעירים לחוסר במים, כשהטמפרטורה בקרקע עלולה להגיע לעד 70°C.
על מנת להתבסס צמח צעיר זקוק לתנאי מזג אוויר יוצאי דופן, קרירים וגשומים, במשך שלוש עד חמש שנים מהנביטה.
מכאן ניתן להסיק שכל השיחים בתוך מקבץ הם בני אותו גיל.
צמחים בוגרים, לעומת זאת מסוגלים לשאת תנאי בצורת קיצוניים (בין 100 ל-300 מילימטרים בשנה).
במונחי פוטנציאל מים שלילי יכולים שיחי הלראה המשולשת לחיות היטב ב-50- בר של פוטנציאל מים ונמצא כי הם עדיין חיים גם שהפוטנציאל יורד ל-120- בר, אם כי המינימום המעשי הוא סביב 70- בר, שבו הצרכים של מערכת הנשימה התאית בצמח גבוהים מהרמה שהתהליך הדורש מים של הפוטוסינתזה יכול לספק.
חלוקת תאים יכולה להתרחש בזמן של מחסור במים, ותאים חדשים מסוגלים לספוג מים במהירות לאחר ירידת גשמים.
ספיגת מים מהירה זו מאפשרת לענפים לצמוח בכמה סנטימטרים בסוף העונה הגשומה.
בנוסף הצמח עמיד לתנודות קיצוניות בטמפרטורה (15°C- בחורף ו-47°C בקיץ).
הצמח מצמצם את אובדן המים באמצעות החומר דמוי השעווה המצפה את העלים, ובנוסף מונע שטחם המצומצם של העלים מהם להתחמם מעל לטמפרטורת האוויר (מה שיגדיל את לחץ ההתאדות בין העלה לאוויר, ויגביר בכך את אובדן המים).
הצמחים משירים חלק מהעלים לקראת הקיץ, אבל אם כל העלים אובדים הצמח לא יתאושש.
הצטברות של עלים שנשרו, כמו גם של חומר צמחי אחר שנישא ברוח, יוצרים חברה אקולוגית, ייחודית לנוף שמתחת צמח הלראה המשולשת, הכוללת חיפושיות, רבי רגליים, עכברי כיס (Perognathkus) ועכברי קנגורו (Dipodomys).
הלראה המשולשת רגישה לשריפות, השרף העוטף את עלי הצמח הוא חומר דליק והצמח בוער בחום עז.
מחקר שבדק את השפעה שריפות על הפיזור של הלראה המשולשת במדבר סונורה מצא שהשריפות משנות את הנוף ויש להן השפעות מתגלגלות על כל חברת הצומח.
לראה משולשת מכונה "צ'פארל" (chaparral), כאשר משתמשים בה כצמח מרפא.
עם זאת, היא אינה גדלה בחברת הצמחייה המכונה אף היא צ'פארל.
הילידים בדרום-מערב ארצות הברית האמינו כי הצמח יכול לטפל במחלות רבות, כולל מחלות מין, שחפת, אבעבועות רוח, דיסמנוריאה והכשות נחשים.
השיח עדיין משמש כתרופה במקסיקו בצורה נרחבת.
במסגרת נטורופתיה משתמשים משתמשים בצ'פארל בטיפול בשיגרון, דלקת השופכה, בעיות בקיבה, טחורים, סוכרת, יתר לחץ דם ודלקת סימפונות, כמו גם לחיזוק הרחם במטרה לשפר את ההתעברות.
היעילות לא הוכחה באף אחת ממחלות אלו.
הלראה המשולשת מכילה חומר נוגד חמצון (nordihydroguaiaretic acid בראשי תיבות NDGA) הפועל כמשכך כאבים, מעכב אנזימים, אנטי-סוכרתי ואנטי סרטני.
בשל ההשפעה האנטי סרטנית של ה-NDGA היו ניסיונות להשתמש בצ'פארל בטיפול בסרטן, אבל ארגון חקר הסרטן בבריטניה (Cancer Research UK) שבחן את הנושא הצהיר כי "אנו לא ממליצים שתיקחו צ'פארל לטפל או למנוע סרטן מכל סוג שהוא".
מנהל המזון והתרופות האמריקאי הוציא אזהרה בנוגע לסכנות הבריאותיות של בליעת "צ'פארל" או השימוש בו כתרופה פנימית, והרתיע נגד השימוש בו.
ב-2005 הוציא משרד הבריאות הקנדי (Health Canada) אזהרה לצרכנים להימנע משימוש בעלים של מיני הלראה בשל הסיכון לפגיעה בכבד ובכליות.
לרדת בגדול היא תוכנית מציאות אמריקאית ששודרה לראשונה ב-19 באוקטובר 2004 ברשת NBC.
המשתתפים בתוכנית הם אנשים שסובלים מהשמנת יתר חולנית או בעלי משקל כבד המתחרים ביניהם על תואר היורד בגדול, אשר מזכה אותם בפרס בשווי 250,000 דולר.
היורד הגדול ביותר מבין המתמודדים המודחים זוכה אף הוא בפרס בשווי 100,000 דולר.
כל עונה של "לרדת בגדול" נפתחת בשקילה של המתמודדים עם הגיעם לחוות האימונים, זאת על מנת להגדיר את המשקל ההתחלתי איתו הם פותחים את התחרות (נתון זה עוזר בהמשך להכריע מיהו המתמודד שהשיל את המשקל הרב ביותר על ידי חישוב המשקל שהושל באחוזים ביחס למשקל הגוף הכולל).
לאחר מכן המתמודדים מחולקים לקבוצות כך שלכל קבוצה צבע החולצה שלה ומאמן משלה, אם כי בחלק מהעונות כל הקבוצות התאמנו עם כל המאמנים.
יחד עם צוות רפואי מטעם התוכנית, המאמנים אמונים על בניית תוכניות כושר ותזונה המותאמות אישית לכל משתתף, והם אחראים ליידע את המשתתפים עליהן במטרה שילמדו להטמיע את השינויים בחייהם גם לאחר התוכנית.
מדי שבוע המשתתפים מתאמנים בחדר הכושר על בסיס יומיומי, והם בנוסף מתמודדים עם אתגרים ופיתויים אשר חלקם מזכים אותם בפרסי מותרות, כמו כסף, חלקם מקנים להם בונוסים שיכולים לעזור להם או לקבוצתם להתקדם בתוכנית, וחלקם מאלצים אותם לבחור מבין השניים.
בסוף כל שבוע הקבוצות נשקלות ומגלות מיהי הקבוצה שהשילה את המשקל הרב ביותר מבחינת אחוז כולל של המשקל שאיבדה.
הקבוצה המפסידה נאלצת לבחור מתמודד אחד שיודח מהתחרות, על אף כי בחלק מההדחות גם לחברי הקבוצה המנצחת יש רשות לבחור את מי הם רוצים להדיח.
בעונות מסוימות היורד הגדול ביותר של הקבוצה שהפסידה בשקילה מקבל אוטומטית חסינות מהדחה.
כאשר כמות המשתתפים מצטמצמת למספר מסוים מתכונת הקבוצות בטלה, והמתמודדים מתחילים להתחרות אחד נגד השני כך שהשקילה הופכת יחידנית.
שלושת המתמודדים ששרדו את כלל השקילות וההדחות במשך שלושה חודשים עולים לגמר הגדול.
הפיינליסטים חוזרים הביתה לתקופה של כחודש במהלכה הם מתבקשים ליישם את העצות והכלים שניתנו להם על ידי המאמנים והצוות הרפואי, ובדומה לשגרה בחווה להמשיך לנהל אורח חיים בריא מבחינה גופנית ותזונתית כאחד גם בבית.
כלל המודחים התבקשו אף הם לשמר את השינויים לאחר עזיבתם.
בתוכנית הגמר כלל המתמודדים בתחרות נשקלים בפעם האחרונה לעונה; מי מהמודחים שהשיל את המשקל הרב ביותר מבחינת אחוז כולל של המשקל זוכה בפרס משני על סך 100,000 דולר, ואילו מי מבין הפיינליסטים שעשה כן זוכה בתואר "היורד בגדול" (The Biggest Loser) ובפרס הגדול של 250,000 דולר.
פרק טיפוסי אורך כשעתיים, אם כי לעיתים הפרקים קוצרו על מנת לפנות את משבצת הפריים טיים היוקרתית לתוכנית הבאה.
כל פרק מציג חלק או את כל השלבים הבאים:
פיתוי: בתחילת כל שבוע מוצעת למשתתפים הצעת פיתוי, אותה הם יכולים לדחות, אולם מי מהם שבוחר להיענות לה לרוב מייצג רק את עצמו ולא את קבוצתו.
ההצעה בדרך כלל כוללת הימור של המתמודד באמצעות אכילת מזון ו/או שתייה עתירי קלוריות על אפשרות לזכות בפרס אישי או בכוח בלעדי במשחק, שלא תמיד ידועים מראש למתמודד.
אתגר הפרס: במהלך השבוע הקבוצות לוקחות חלק באתגר הפרס, שהזכייה בו מקנה לקבוצה המנצחת פרס שיכול לנוע מפרס בונוס, כמו חסינות מהדחה ועד פרס מותרות כמו שיחת טלפון הביתה, אותו הם לעיתים אף יכולים לחלוק או להחליף עם הקבוצה שהפסידה.
כשהקבוצות מתפרקות המשתתפים מתחרים על הפרס באופן אישי.
בחלק מן האתגרים הפרס לא היה יתרון אלא חיסרון משמעותי לקבוצה או המשתתף המפסידים, כמו למשל גרמים שיוספו אוטומטית לשקילה שלהם.
לאחר האתגר מציגים בפרק את האופן שבו הקבוצה או המשתתף הזוכים מימשו את הפרס, או לחלופין את האופן שבו הקבוצה או המשתתף המפסידים מקבלים את ההפסד.
אימון: המשתתפים מתאמנים במכון הכושר עם המאמנים על בסיס יומיומי, אולם בפרק מוצגים קטעים מאימון אחד או אוסף קטעים ממספר אימונים.
במסגרת קטעים אלו מובלטים יחסי מאמנים-מתמודדים, כאשר אלו המתקשים באימון זוכים למרב תשומת הלב מהמאמנים המובילה כמעט תמיד לשיחות עידוד והעצמה.
אימון הזדמנות אחרונה: האימון האחרון שמתבצע לפני השקילה.
אימונים אלו מוצגים כאכזריים ומתישים ביותר, הן מצד המתמודדים והן מצד המאמנים שדואגים לדחוק אותם מעבר לאימון הממוצע, לאור העובדה שזוהי ההזדמנות האחרונה של המתמודדים להשפיע על גורלם במשחק.
אתגר הזדמנות אחרונה: הוצג מעונה שבע עשרה.
אתגר זה הוא שילוב בין שני השלבים הקודמים.
הוא מתרחש בתוך מכון הכושר ומערב את המכשירים איתם המתמודדים מתאמנים במסגרת אימון.
הקבוצה או המשתתף המנצחים זוכים בפרס רגע לפני השקילה, מה שיכול לעזור לשנות את התמונה ברגע האחרון.
שקילה: המתמודדים נשקלים בסוף השבוע בשעות הערב, אם כי מחוץ למצלמה הם נשקלים כבר בשעות הבוקר כאשר תוצאות השקילה אינן ידועות להם.
בשקילה המצולמת המתמודדים נשקלים זה אחר זה ומגלים כמה משקל השילו לאחר שבוע ימים בפאונדים (קילוגרמים), אולם האחוז של המשקל שהושל ביחס למשקל הגוף הכולל הוא הקובע.
במתכונת הקבוצות, הקבוצה שהשילה את מספר האחוזים הגבוה ביותר זוכה בשקילה ואילו הקבוצה המפסידה מגיעה לשלב ההצבעה ונאלצת לשלוח מתמודד אחד הביתה.
במתכונת היחידים מופיע הקו הצהוב, כאשר שני המתמודדים עם אחוזי המשקל הנמוכים ביותר יורדים מתחתיו ומועמדים להדחה.
בעונה העשירית הקו הצהוב משנה מיקומו כך שמחצית מהמתמודדים מעליו והחצי השני יורד מתחתיו, ורגע לפני ההצבעה המתמודדים שהפסידו בשקילה משתתפים באתגר הדחה.
בפרקים מסוימים הופיע בשקילה הקו האדום, שמי מהמתמודדים שיורד מתחתיו נשלח אוטומטית הביתה ללא הצבעה.
אתגר הדחה: הוצג בעונה התשיעית.
שני המתמודדים שירדו מתחת לקו הצהוב מגיעים לאתגר ההדחה ומתחרים ביניהם על מקום במשחק.
במסגרת האתגר שהוצג פעם אחת בעונה זו, הראשון מבין שני המתמודדים שמצליח להחזיק מעמד זמן רב יותר נשאר ואילו השני נשלח הביתה.
בעונה העשירית האתגר הוצג מחדש, כאשר השניים שסיימו אחרונים מבין כל המתמודדים שירדו מתחת לקו הצהוב הם היחידים שמועמדים להדחה.
הצבעה: הקבוצה המפסידה נשלחת לחדר ההדחה, ומבין המתמודדים שנפלו אל מתחת לקו הצהוב חברי הקבוצה מצביעים למועמד אותו הם רוצים לשלוח הביתה.
כשהקבוצות מתפרקות כלל המתמודדים משתתפים בהצבעה.
לאחר ההדחה מציגים את ההתקדמות שעשה המתמודד המודח לבדו מרגע שנשלח הביתה.
חלק מהמשתתפים העידו כי הביאו את עצמם להתייבשות באופן מכוון על מנת לאבד משקל מים.
קאי היברד, שהגיעה לגמר העונה השלישית, העידה כי מאז התוכנית היא סובלת מהפרעות אכילה.
ד"ר צ'ארלס בורנט, מנהל מרכז מישיגן למטבולומיה והשמנה, אמר על התוכנית כי הוא "מחכה לראשון שיחטוף התקף לב" וכי הוא ממליץ נגד תוכנית אימונים דומה עבור מטופליו המעוניינים להרזות.
מחקר אורך שנעשה על משתתפי העונה השמינית של הסדרה מצא כי רובם עלו חזרה במשקל למשקל המקורי שלהם, וחלקם אף השמינו מעבר לו.
המנחה המקורית והבלעדית של התוכנית הייתה השחקנית הקנדית קרוליין ריאה, אשר החליטה לפרוש בתום העונה השלישית אחרי שנתיים בלבד, והיא הוחלפה על ידי אליסון סוויני.
סוויני הנחתה את התוכנית למשך 8 השנים הבאות בין השנים 2007–2015. בסוף העונה ה-16 סוויני בחרה לעזוב מפאת רצונה להתחיל פרק חדש בחייה.
סוויני הוחלפה עד ידי בוב הרפר, ששימש עד אותו הרגע כמאמן בתוכנית.
בוב הרפר וג'יליאן מייקלס שימשו כמאמנים המקוריים של התוכנית.
בשנת 2006 מייקלס החליטה לפרוש אחרי שלקחה חלק בשתי עונות בלבד, אולם בחרה לחזור כמאמנת בעונה הרביעית.
בעונה השלישית מייקלס הוחלפה על ידי קים ליונס, שהמשיכה גם לעונה הבאה.
בעונות 5–10 הרפר ומייקלס חזרו להיות המאמנים הבלעדיים בתוכנית.
בעונה 11 הצטרפו באופן חד פעמי המאמנים ברט הובל וקארה קסטרונואובה.
בסוף עונה זו מייקלס עזבה בשנית את התוכנית, ובמקומה הצטרפו לעונה ה-12 אנה קורניקובה ודולווט קווינס, כאשר הראשונה נשארה למשך עונה אחת בלבד והשני ממשיך לשמש כמאמן בתוכנית עד היום.
מייקלס חזרה שוב לתפקידה כמאמנת בעונה 14 ונשארה עד העונה הבאה, שלאחריה עזבה את התוכנית באופן סופי.
בעונה 16 המאמנים ג'סי פאבלקה וג'ניפר ויידרסטורם תפסו את מקומה של מייקלס, כאשר הראשון נשאר למשך עונה זו בלבד והשנייה ממשיכה בתפקידה כמאמנת בתוכנית עד היום.
בסוף עונה זו ואחרי 16 עונות, בוב הרפר החליף את תפקידו כמאמן בתוכנית לטובת הנחייתה בעונה ה-17.
ציר זמן של המאמנים בתוכנית<center>
מאמן/תעונות 1 2 3 4 5 6 7 8 9 10 11 12 13 14 15 16 17בוב הרפרג'יליאן מייקלסקים ליונסברט הובלקארה קסטרונואובהאנה קורניקובהדולווט קווינסג'סי פאבלקהג'ניפר ויידרסטורם
עונהפרק ראשוןפרק אחרוןהיורד/ת בגדולמספר צופים(במיליונים)תקציר1The Biggest Loser: Season 1(לרדת בגדול: עונה 1)19 באוקטובר 200414 בדצמבר 2004ראיין בנסון10.3 12 מתמודדים מתחלקים לשתי קבוצות, הקבוצה האדומה והקבוצה הכחולה.
ג'יליאן מייקלסהיא המאמנת של הקבוצה האדומה ואילו בוב הרפר המאמן של הקבוצה הכחולה.2The Biggest Loser: Season 2(לרדת בגדול: עונה 2)13 בספטמבר 200529 בנובמבר 2005מאט הובר10.1 14 מתמודדים מתחלקים לשתי קבוצות על פי מין.
ג'יליאן היא המאמנת של הגברים ואילובוב המאמן של הנשים.
מעונה זו והלאה אחוזי הירידה הכוללים הם אלו המכריעים מי הפסידאו ניצח בשקילה, בשונה מהעונה הראשונה.3The Biggest Loser: Season 3(לרדת בגדול: עונה 3)20 בספטמבר 200629 בנובמבר 2006אריק צ'ופין8.3 העונה עם מספר המתמודדים ההתחלתי הגבוה ביותר, 50 מתמודדים, המייצגים כל אחדמהם מדינה בארצות הברית.
לאחר השקילה והאימון ההתחלתיים התבצע סינון שלאחריונשארו 14 מתמודדים.
שאר 36 המתמודדים נשלחים הביתה ומתבקשים להמשיך להתחרותמהבית, כאשר מי מהם שהוריד את המשקל הרב ביותר זוכה לחזור לחווה.
קים ליונסמחליפה את ג'יליאן בתור המאמנת של הקבוצה האדומה ואילו בוב נשאר בתור המאמן שלהקבוצה הכחולה.4The Biggest Loser: Season 4(לרדת בגדול: עונה 4)11 בספטמבר 200718 בדצמבר 2007ביל ג'רמנקוס8.16 אליסון סוויני מחליפה את קרוליין ריאה בתור המנחה.
בעונה זו 18 מתמודדים מתחלקיםלשלוש קבוצות; ג'יליאן חוזרת בתור המאמנת של הקבוצה השחורה, בעוד קים ובוב ממשיכיםבתור המאמנים של הקבוצה האדומה והקבוצה הכחולה בהתאמה.5The Biggest Loser: Couples(לרדת בגדול: זוגות)1 בינואר 200815 באפריל 2008אלי וינסנט8.96 עונת הצמדים.
20 מתמודדים מגיעים כזוגות מהבית, למעט זוג אחד שצוותו זה אל זהללא היכרות מוקדמת.
עם זאת הזכייה מגיעה למתמודד אחד.
ג'יליאן ובוב נותרים המאמניםהבלעדיים בתוכנית.6The Biggest Loser: Families(לרדת בגדול: משפחות)16 בספטמבר 200816 בדצמבר 2008מישל אגילר8.66 עונת המשפחות.
16 מתמודדים מגיעים כזוגות עם קרבה משפחתית; ארבעה צמדים הםבעל ואישה וארבעת האחרים הם הורה וילד.
הזוגות הנשואים מתאמנים עם בוב ואילו כלהיתר מתאמנים עם ג'יליאן.7The Biggest Loser: Couples 2(לרדת בגדול: זוגות 2)6 בינואר 200912 במאי 2009הלן פיליפס10.25 קודמה כ"העונה הגדולה ביותר של לרדת בגדול".
בעונה זו התחרו 22 מתמודדים שהגיעוכזוגות מהבית, כאשר דניאל רייט ששקל 205 ק"ג נחשב למתמודד הגדול ביותר בתולדותהתוכנית עד כה.
רופא התוכנית אף ציין כי זוהי קבוצת המתמודדים החולה ביותר, עם סך כלשל 45 תרופות שונות הנלקחות על ידם.8The Biggest Loser: Second Chances(לרדת בגדול: הזדמנות שנייה)15 בספטמבר 20098 בדצמבר 2009דני סהיל10.41 16 מתמודדים הזרים זה לזה מצטוותים לזוגות.
בעונה זו השתתפה האישה הכבדהביותר בתולדות התוכנית, שי סורלס ששקלה 215 ק"ג.
בשבוע התשיעי הוצג לראשונה הקוהאדום, שמתמודד אשר נופל מתחתיו נשלח אוטומטית הביתה.
שני המאמנים בוב וג'יליאןמאמנים העונה יחד את כלל המתמודדים.9The Biggest Loser: Couples 3(לרדת בגדול: זוגות 3)5 בינואר 201025 במאי 2010מייקל ונטרלה9.41 עונת הזוגות השלישית המציגה 22 מתמודדים, כאשר האחד מהם, מייקל ונטרלה הוא הגברהכבד ביותר בתולדות התוכנית עם משקל התחלתי של 238 ק"ג.
גם בעונה זו בוב וג'יליאןמאמנים יחד את כלל המתמודדים.10The Biggest Loser: Pay It Forward(לרדת בגדול: תעביר את זה הלאה)21 בספטמבר 201014 בדצמבר 2010פטריק האוס8.28 בעונה זו המאמנים ביקרו ב-7 ערים בהן התחרו 7 שלישיות על מקום בתחרות.
מכל שלישייהנותרו שני מתמודדים שהבטיחו את מקומם כך שמספר המתמודדים הסופי הוא 14, אם כיהמודחים יקבלו הזדמנות לחזור לתחרות בהמשך.
המתמודדים מתחרים באופן אישי עלמקומם למרות שצבע חולצתם זהה.
בעונה זו לראשונה מחצית מהמתמודדים נפלו אל מתחתלקו הצהוב ונאלצו להתחרות באתגר הדחה כדי להינצל.
גם בעונה זו בוב וג'יליאן מאמנים יחדאת כלל המתמודדים.11The Biggest Loser: Couples 4(לרדת בגדול: זוגות 4)4 בינואר 201124 בינואר 2011אוליביה וורד8.46 העונה כללה את מספר המתמודדים הרב ביותר עד כה, 25 מתמודדים.
בעונה השתתףהמתמודד השני הכבד ביותר בתולדות התוכנית ששקל 229 ק"ג, כמו גם האלוף האולימפירולון גארדנר.
בעונה זו הצטרפו שני מאמנים חדשים, ברט הובל וקארה קסטרונואובה,שזהותם נשמרה בסוד עד לשבוע השלישי.12The Biggest Loser: Battle of the Ages(לרדת בגדול: מאבק הדורות)20 בספטמבר 201113 בדצמבר 2011ג'ון רוד6.93 לראשונה בתולדות התוכנית, 16 מתמודדים מתחלקים על פי גילם לשלוש קבוצות; 30 ומטה,30-49 ו-50 ומעלה.
את ברט וקארה מחליפים אנה קורניקובה ודולווט קווינס שמצטרפים אלבוב כמאמנים בתוכנית, בעוד ג'יליאן אינה מאמנת העונה.13The Biggest Loser: No Excuses(לרדת בגדול: בלי תירוצים)3 בינואר 20121 במאי 2012ג'רמי בריט7.18 בעונה זו משתתפים 20 מתמודדים, שלראשונה בתולדות התוכנית יתחרו כנגד בני הזוגשלהם.
המרד של המשתתפים הוא אולי החלק הזכור ביותר של העונה.
בוב ודולווט נותריםהמאמנים היחידים בתוכנית.14The Biggest Loser: Challenge America(לרדת בגדול: לאתגר את אמריקה)6 בינואר 201318 במרץ 2013דני אלן7.28 15 מתמודדים מתחרים כשלוש קבוצות; כחולה, אדומה ולבנה.
בנוסף ולראשונה בתוכניתבני נוער בגילאים 13–16 משתתפים בתחרות מהבית.
ג'יליאן חוזרת לאמן העונה לצד בובודולווט.15The Biggest Loser: Second Chances 2(לרדת בגדול: הזדמנות שנייה 2)15 באוקטובר 20134 בפברואר 2014רייצ'ל פרדריקסון7.36 לראשונה בתולדות התוכנית, המאמנים לוקחים חלק בליהוק המתמודדים ומרכיבים אתהנבחרת.
בעונה זו הוצג לראשונה "גלגל הצלה של מאמן" בו המאמנים יכולים להשתמשפעם אחת בלבד כדי להציל מתמודד מהקבוצה שלהם מללכת הביתה.
מבין 15המתמודדים התחרתה האתלטית הולי מנגולד, כמו גם מנצח הריאליטי "אמריקן איידול"רובן סטאדרד.
בוב ג'יליאן ודולווט נותרים המאמנים בתוכנית.16The Biggest Loser: Glory Days(לרדת בגדול: ימי התהילה)11 בספטמבר 201429 בינואר 2015תומה דוברוסבליז'וויק5.49 עונה זו מציגה 21 מתמודדים עם מכנה משותף; כולם אתלטים לשעבר.
לאחר פרישתההשלישית והסופית של ג'יליאן, המאמנים ג'סי פאבלקה וג'ניפר ויידרסטורם הצטרפו אל בובודולווט.17The Biggest Loser: Temptation Nation(לרדת בגדול: אומת הפיתויים)4 בינואר 201622 בפברואר 2016רוברטו הרננדז4.75 לאחר 13 עונות אליסון סוויני פורשת מהנחיית התוכנית ומוחלפת על ידי בוב הרפר, ששימשכמאמן בתוכנית מעונתה הראשונה.
בעונה זו מתחרים 16 מתמודדים, אותם מאמנים שניהמאמנים היחידים העונה, דולווט וג'ניפר.
הספין-אוף הראשון של התוכנית "The Biggest Loser: Special Edition" (בתרגום חופשי: "לרדת בגדול: מהדורה מיוחדת") שודר לראשונה ב-4 בינואר 2006, בהנחייתה של קרוליין ריאה ובהשתתפות המאמנים בוב הרפר וג'יליאן מייקלס, וכלל 6 פרקים.
להבדיל מהפורמט המקורי בו המשתתפים זרים זה לזה, במהדורה המיוחדת חברי הקבוצה מכירים זה את זה.
יתר על כן המתמודדים מגיעים לחוות האימונים לתקופה של 11 ימים בלבד במקום 3 חודשים כמו בפורמט המקורי.
לאחר השהייה בחווה הקבוצות חוזרות הביתה לפרק זמן מסוים שלאחריו הן נשקלות בזו אחר זו בפעם האחרונה ומגלות מיהי הקבוצה שירדה בגדול וזוכה ב-50,000 דולר.
פרקנושאקבוצה אדומה(ג'יליאן מייקלס)קבוצה כחולה(בוב הרפר)היורדת הגדולה1משפחה נגד משפחהמשפחת מואהמשפחת סמואלמשפחת מואה2זוג מאורס נגד זוג מאורססטיב ושרהאדווין וראשהסטיב ושרה3מסעדה נגד מסעדהמשפחת ספיאנזס (ליטל איטלי)משפחת סנטי (דיינר)משפחת סנטי4זוג מאורס נגד זוג מאורסברוס וקימברליניק ולאלברוס וקימברלי5נשות המארינס נגד נשות הנייבינשות המארינסנשות הנייבינשות הנייבי6משפחה נגד משפחהמשפחת טופאנליסמשפחת סטפןמשפחת טופאנליס
הספין-אוף השני של התוכנית "Losing It with Jillian" (בתרגום חופשי: "להוריד את זה עם ג'יליאן") שודר לראשונה ב-1 ביוני 2010 ברשת NBC וכלל 8 פרקים.
במסגרת כל פרק מייקלס שוהה בבית משפחה למשך שבוע אשר במהלכו היא משמשת הן כמאמנת כושר והן כמדריכה לחיים; תוך מתן עצות וכלים לקיום אורח חיים בריא יותר, היא חושפת את שורשי הבעיות של בני המשפחה המשפיעים על בריאותם ורגשותיהם, זאת על מנת שאלו לא יעשו שוב בחירות שגויות.
לאחר מספר חודשים מייקלס חוזרת אל בתי המשפחות ומגלה עד כמה השינויים השפיעו על חייהם.
לראקי היא חברה ליבוא מכוניות מאירופה ואסיה למרוקו, משנת 1973. בשנת 1999 הקימה מחלקה לייצור מכוניות-על ומכוניות ספורט.
מייסד החברה הוא מוחמד לראקי, המנהל והבעלים הוא בנו עבד־אלסלים לראקי.
מכונית העל הראשונה מבית לראקי היא "Laraki Fulgura".
הדגם הוצג לראשונה בתערוכת המכוניות הבינלאומיות בז'נבה בשנת 2002.
מבין דגמי החברה ניתן למנות את לראקי פולגורה, לראקי בוראק ולראקי אפיטומה.
לראקי בוראק היא מכונית קונספט מסוג מכונית-על מבית לראקי.
הדגם הוצג לראשונה בתערוכת הרכב הבינלאומית של ז'נבה בשנת 2005.
הבוראק מצוידת באותו מנוע V12 בנפח 6.0 ליטר של הפולגורה, אך ללא סיוע מגדשי טורבו ועם הספק נמוך יותר של 540 כ"ס.
היא מאיצה מעמידה למאה קמ"ש תוך 4.5 שניות ומהירותה המרבית היא 310 קמ"ש.
היא גם חולקת עם הפולגורה את אותה תיבת שישה הילוכים סיקוונסיאלית (ידנית ללא דוושת מצמד).
בשנת 2003 הוצג דגם שונה בעל אותו שם מבית לראקי.
לבוראק המקורית היה מנוע V8 מבית מרצדס AMG.
לראקי פולגורה היא מכונית קונספט, המוגדרת כמכונית-על, בתצורת מכונית ספורט, 2 דלתות, 2 מושבים, מבית לראקי.
יוצרו 2 אבות טיפוס בשנת 2002.
דגם הלראקי פולגורה הוצג לראשונה בתערוכת המכוניות הבין-לאומית בז'נבה בשנת 2002.
דגם ה"לראקי פולגורה" התבסס על דגם הלמבורגיני דיאבלו.
2 דלתות צד קדמיות, סימטריות (ימנית ושמאלית).
צורת הדלת וזווית הפתיחה המיוחדת של הדלתות – בשיטת "Targa top"
גוף הרכב בנוי מאלומיניום וסיב פחמן
לראקי אפיטומה היא מכונית קונספט של מכונית-על מבית לראקי אשר הוצגה בשנת 2013.
יוצר אב טיפוס בודד, במגמה לייצר 9 יחידות.
תאוצת דגם ה"לראקי אפיטומה" בין 0–97 קמ"ש היא 3.5 שניות.
ב-8 דגמי "לראקי אפיטומה" שיבנו בעתיד יורכב מנוע שיפיק 1750 כ"ס.
צורת הדלת וזווית הפתיחה המיוחדת של הדלתות - בשיטת "Targa top"
גוף הרכב בנוי מסיבי פחם
מנוע שברולט קורבט - 1,200 כ"ס, מגדש טורבו כפול
"לראות אותך מאושר" הוא סינגל שהוקלט על ידי הזמרת הישראלית מאיה בוסקילה.
השיר יצא לאור ב-23 בפברואר 2014, על ידי חברות התקליטים א.מ מוזיקה בע"מ ואבי גואטה הפקות בע"מ, כסינגל שהיה צריך להיכלל באלבום חדש, אך לבסוף הופץ כסינגל שלא מתוך אלבום.
השיר הגיע למקום ה-18 במצעד של רשת ג', התשיעי ברדיו אמצע הדרך, והשני במדיה פורסט.
השיר נכתב, הולחן והופק על ידי הנרי.
השיר הוא שיר בסגנון הפופ המשלב בתוכו גם את סגנון הדאנס.
על הווידאו קליפ הרשמי שפורסם עבור השיר נאמר כי בינו לבין הווידאו קליפ של "Drunk in Love" של ביונסה וג'יי זי, יש דמיון רב.
הוידאו קליפ הרשמי של השיר בוים על ידי הנרי שכתב, הלחין והפיק אותו, ופורסם ב-3 במרץ 2014. בקליפ ניתן לראות את בוסקילה, על גבי חוף ים ביחד עם בן זוגה.
לאורכו ניתן לראות את השניים כשהם נמצאים בבית קפה.
בנוסף לכך, העלתה בוסקילה לפני צאת הקליפ את האודיו של השיר.
לרדת מהפסים הוא סרט ספורט וקומדיה אמריקאי-דרום אפריקאי לילדים שביים פרדריק דו צ'או .
הסרט הופק על ידי ברודריק ג'ונסון , אנדרו קוסובה , לויד פיליפס ואדווארד מקדונל, על פי התסריט שכתבו דייוויד שמידט, סטיבן פ' וגנר, קירק דהמיקו ופרדריק דו צ'או.
הסרט הוקרן לראשונה בהוליווד ב-8 בינואר 2005, ובישראל ב-21 ביולי 2005. הסרט הופץ על ידי חברות "Summit Entertainment" ו"האחים וורנר".
הסרט צולם בפיטרמריצבורג ובנוטינגהאם רוד שבדרום אפריקה.
הסרט קיבל ביקורות מעורבות מהמבקרים, והוא הרוויח 90 מיליון דולר, בנוסף הוא היה מעומד למספר פרסים.
ב-10 במאי 2005, הופץ DVD של הסרט על ידי חברות "Roadshow Entertainment" ו"Warner Home Video", ה-DVD נמכר בישראל על ידי גלובוס יונייטד.
הסרט מספר על גור זברה שננטש על ידי קרקס נודד בעיצומה של סופת רעמים.
הוא מוצא את עצמו בחוות הסוסים של משפחת וולש.
נולן ובתו צ'נינג, מחליטים להשאיר את הגור אצלם ולגדלו.
חיית הבר לא זוכה לקבלת פנים חמה אצל שאר שוכני החווה המקנאים בזברה הצעירה.
הגור מחליט להוכיח לכולם שהוא לא נופל מהם, ומחליט להשתתף במרוצי הסוסים האזוריים בקנטקי.
בשביל להצליח במשימה הוא פותח בסדרת אימונים שתוכיח לכל הסוסים ששום זברה לא נופלת משום סוס.
במהלך הסרט מגלים כי נולן היה אחד המאמנים הטובים ביותר, אך נוצל, ולא קיבל את הקרדיט שהגיע לו.
לאחר שנפגע, ואחרי שאשתו מתה מתאונת רכיבה, נולן החליט לא לאמן יותר.
בתו מצליחה לשכנע אותו לחזור ולאמן אותה ואת פסים.
האימונים שלהם התמקדו ביציאה מן השער, מהלך שהלחיץ את פסים ופגע ביכולת שלו לרכב.
לאחר שהתמודדו עם בעיות רבות ותכסיסים שהופנו כנגדם, מצליחים פסים וצ'אנינג לזכות במרוץ.
צ'נינג וולש (היידן פנטייר) – בת 16, בתו של נולדן.
חולמת לרכוב על סוסים, כמו אמה שנפטרה שהייתה בת 10.
נולן (המנהיג) וולש (ברוס גרינווד) – אבא של צ'נינג.
אמט וולש) – מהמר, וחבר של משפחת וולש.
קלרה דרלימפל (ונדי מאליק) – מאמנת סוסים לקראת מרוצי הסוסים.
לא אכפת לה מהסוסים ואכפת לה רק מהפרס והכסף.
ג'ון קופר (גארי בולוק ) – מאמן סוסים שעובד אצל קלרה.
לא אוהב את ההתנהגות שלה כלפי הסוסים, אבל הוא לא עושה שום דבר בנידון כי הוא פוחד לאבד את העבודה.
באז (סטיב הארווי) – אח של סקאז, אוהב מוזיקה קלאסית.
סקאז (דייוויד ספייד) – אח של באז, אוהב מוזיקת ראפ.
פסים – זברה שננטש על ידי קרקס נודד בעיצומה של סופת רעמים, רוצה להשתתף במרוצי הסוסים האזוריים בקנטקי.
טאקר – סוס פוני אשר עוזר לאמן סוסים אחרים.
פראני – עז זקן שמאמין בפסים.
סנדי – סוסה שמאמינה בפסים, בסוף הסרט היא ופסים הפכו לזוג.
רג'י – תרנגול, משמש ככרוז חדשות עבור שאר בעלי החיים בחווה.
סר טרנטון – סוס שחצן, אבא של הגאווה של טרנטון.
הגאווה של טרנטון – הבן של טרנטון, רוצה להתחרות בתחרות באופן חוקי, אך אביו מכריח אותו לרמות.
ברקים – כלב דם, מדבר בזמן שינה.
קליידסדייל – סוס המפקח על מרוץ הסוסים.
בגרסה העברית, במאית הדיבוב של הסרט הייתה הדס מוזס.
ב-10 בספטמבר 2002, הוכרז שפרדריק דו צ'או יביים את הסרט.
הסרט קיבל תקציב של 30 מיליון דולר.
ב-22 בנובמבר 2002, הוכרזו השחקנים שייקחו חלק בסרט.
ב-25 במרץ 2003 הוכרז שמארק אישם ילחין את המוזיקה לסרט.
במהלך הצילומים של הסרט, היידן פנטייר נפגעה על ידי זברה, ואושפזה בבית חולים.
המפיקים אסרו עליה להזכיר את הפגיעה במהלך הפרסום של הסרט, בשביל לא לפגוע במכירתו.
ב-2013 היידן סיפרה על המקרה בתוכנית האירוח "המופע של גרהם נורטון".
פיתוח הסרט הושלם בקליפורניה שבלוס אנג'לס.
הסרט הוקרן לראשונה בהוליווד ב-8 בינואר 2005. ב-14 בינואר 2005, הסרט יצא לבתי הקולנוע על ידי חברות "Summit Entertainment" ו"Warner Bros.
בישראל, הסרט הוקרן לראשונה ב-21 ביולי 2005.
הסרט היה הצלחה צנועה בקופה, לאחר שכיסה את התקציב שניתן לו.
הסרט קיבל ביקורות מעורבות, שרובן שליליות.
האתר "Rotten Tomatoes" הביא לסרט ציון של 35% מתוך 100% על פי 99 חוות דעות של גולשים באתר.
כותב האתר רשם "סרט ילדים מבדר, שנסבל על ידי המבוגרים".
באתר "Metacritic" הסרט קיבל ציון של 43 מתוך 100 על פי 26 מבקרים.
הסרט היה מועמד לפרס "הסרט הבינלאומי עם המוזיקה הטובה ביותר לשנת 2005" ב-"International Film Music Critics Association" ולא זכה.
בנוסף הסרט היה מועמד לפרס "סרט הנוער הטוב ביותר לשנת 2005" ב-"Teen Choice Awards" ולא זכה.
לרו מרטין הוא כדורסלן עבר אמריקאי, אשר שיחק בליגת ה-NBA בין השנים 1972–1976. נבחר על ידי קבוצת פורטלנד טרייל בלייזרס בבחירה הראשונה של דראפט ה-NBA 1972, אולם שיחק בליגה במשך ארבע עונות בלבד, והעמיד ממוצעים מאכזבים של 5.3 נקודות ו-4.6 ריבאונדים למשחק.
מרטין נולד וגדל בשיקגו שבאילינוי, ובין השנים 1968–1972 למד באוניברסיטת לויולה באילינוי.
ב-3 עונותיו בקבוצת הכדורסל של האוניברסיטה קלע 18.2 נקודות ואסף 15.9 ריבאונדים בממוצע למשחק, אך באף אחת מהן לא העפילה הקבוצה לטורניר אליפות המכללות.
1,062 הריבאונדים שהוריד לאורך קריירת המכללות מציבים אותו במקום הראשון בתולדות קבוצת האוניברסיטה.
בדראפט ה-NBA 1972 נבחר מרטין על ידי פורטלנד טרייל בלייזרס בבחירה הראשונה, מיד לפני חבר היכל התהילה של הכדורסל לעתיד – בוב מקאדו.
בשתי עונותיו הראשונות בפורטלנד מיעט לקבל דקות משחק, תחת המאמן ג'ק מקלוסקי, ותרם 4.6 נקודות בממוצע למשחק.
בעונת הציג שיפור קל, כמחליפו מהספסל של הרוקי ביל וולטון, עם שיאי קריירה של 7.0 נקודות ו-5.0 ריבאונדים למשחק.
בסיום עונתו הרביעית בקבוצה, , הועבר בטרייד לסיאטל סופרסוניקס ומיד פרש ממשחק.
כישלונו של מרטין ב-NBA, ביחס לבחירה ראשונה בדראפט, הקנתה לו השוואות רבות לשני סנטרים מאכזבים נוספים שבחרה פורטלנד בתחילת הדראפט – סם בואי אשר נבחר בבחירה השנייה של דראפט 1984 (לפני מייקל ג'ורדן) וגרג אודן אשר נבחר בבחירה הראשונה של דראפט 2007 (לפני קווין דוראנט).
"כשאתה הנבחר הראשון בדראפט, יש עליך הרבה לחץ...
לא קיבלתי את ההזדמנות לתרום אז כולם קראו לי בחירת הדראפט הגרועה ביותר בליגה, אבל ככל שאתה מתבגר אתה לומד לחיות עם זה", סיפר מרטין בשנת 2017.
לאחר קריירת המשחק עבד בחברת השילוח UPS, כמנהל שירותים קהילתיים.
לרבי זקאל (19 במאי 1934 – 17 בספטמבר 2010) היה שחקן קולנוע וקומיקאי אלג'יראי.
לרבי זקאל נולד ב־19 במאי 1934 בעיר אלג'יר, אלג'יריה.
הוא נפטר ב־17 בספטמבר 2010 באלג'יר, אלג'יריה בגיל 76 לאחר שנפל ממרפסתו, ונקבר בבית העלמין סידי משמד.
זקאל החל את קריירת המשחק שלו בשנות החמישים ושיחק בסרטים רבים ושונים, כאשר תפקידו הבולט ביותר הגיע בקרב אלג'יר.
הוא גם שיחק תפקיד בסרט הצרפתי מקל אדום שביים רשיד בושארב .
תפקידו האחרון של זקאל היה בדרמה הצרפתית מחוץ לחוק (הורס-לה-לוי), שהוצגה בשנת 2010.
בפתיחת פסטיבל הסרטים הערבי הבינלאומי בעיר אורן 2010 שהתקיים באלג'יריה, לרבי זקאל הוזמן כאחד משלושת האמנים הערביים הגדולים, יחד עם האמנית האלג'יראית חפיה בודרה והשחקנית חאיאת אל-פהד השחקנית, שדרנית, סופרת ומפיקה כוויתית.
2010 הנוסע האחרון (סרט קצר)
2002 רחובות אלג'יר (הפקה טלוויזיונית)
1981 התליין בוכה (הפקה טלוויזיונית)
לראות בעיניים עצומות הוא ספר עלילתי שנכתב על ידי ענת ישראלי ואויר על ידי יעקב גוטרמן ויצא בהוצאת הקיבוץ המאוחד.
הספר מתאר את חייה של אביגיל, נערה השואפת לחזק את היחסים בין הוריה, אך בדרך לעבודתה של אימה, אביגיל נפגעת בעיניה מרסיסים בעת פיגוע באוטובוס.
היא נאלצת להשתקם בבית חולים, שם היא לומדת לחיות לזמן מה בתור עיוורת ואף מוצאת את אהבתה הראשונה שגם הוא נפגע בעת הפיגוע, זוהר.
הספר זכה לביקורות חיוביות במיוחד בשלל אתרים, ואף זכה בפרס זאב לספרות ילדים ונוער בשנת 2000.
הוריה של אביגיל רבים ומתווכחים הרבה ולא יוצא להם כמעט אף פעם לדבר עם בתם, אימה היא עורכת דין עסוקה ואביה אדריכל.
אביה צריך לארח ליברמנים בביתו אך אימה מתנצלת ואומרת כי אינה יכולה לעזור מפני שצץ למשפט עד חדש וכי אם לא תמהר למשפט ביום למחרת, המשפט אבוד.
אביה מתעצבן אך נאלץ לארח את הליברמנים לבדו.
יום אחד, אביגיל מחליטה כי נמאס לה, והיא צריכה לדבר עם הוריה, אך גם ביום שלמחרת, אביגיל לא מצליחה לדון עם הוריה עקב היותם עסוקים בעבודתם.
אביגיל מחליטה שהיא לא מוותרת, ולוקחת אוטובוס למקום עבודתה של אימה על מנת לדון איתה, אך בעת הנסיעה, פיגוע טרור מתרחש ורסיסים נכנסים לתוך עיניה.
למחרת אביגיל מתעוררת במקום לא ידוע עם תחבושת על הראש, ומבינה מהאנשים סביבה שהיא ניצלה מאירוע חבלני אך נפגעה מרסיסי הפיגוע וכי היא צריכה להשתקם בבית החולים.
בעת הסיפור, אביגיל מכירה את זוהר ואת ויוני שאף הם נפגעו בעיניהם, ומתחילה ליצור עמם קשר עוצמתי, בעיקר עם זוהר שבהמשך הסיפור אף מתאהבת בו.
אביגיל לומדת להכיר את העולם במציאות עיוורת, היא לומדת להסתגל למציאות בה היא מכירה את סביבתה מריח ושמע בלבד, ואת כל דמויות הסיפור איננה מסוגלת לראות במרבית הספר.
אביגיל יוצרת אהבת נעורים עם אחד מנפגעי האירוע, זוהר, וביחד הם חווים חוויות מטלטלות ואף מלחיצות.
לקרוע ולזרוק הוא סרט פשע רוסי מסוגת קומדיה אפלה משנת 2022 שכתב וביים קיריל סוקולוב.
הסרט מספר על שלוש מריבות אגרסיביות של נשים: בת קטנה, אמה וסבתה מתווכחות ביניהן.
בסרט מככבות סופיה קרוגובה, ויקטוריה קורוטקובה ואנה מיכאלקובה.
הסרט מתוכנן לצאת לאקרנים בשנת 2021.
אוליה ישבה בכלא ארבע שנים והחליטה להתחיל חיים חדשים בעזרת בתה.
אבל בתה גרה עם סבתה וזו לא מתכוונת להיפרד מנכדתה.
סופיה קרוגובה – מאשה, הבת הקטנה
ויקטוריה קורוטקובה – אולגה, האם
אנה מיכאלקובה – ורה, הסבתא
אולגה לאפשינה – סוהרת שירות בתי הסוהר הפדרלי
ויטאלי חאייב – בעלה של הסוהרת
דניל סטקלוב – בנה של הסוהרת
איגור גרבוזוב – נהג משטרת התנועה
"לראות אותה היום" הוא שיר של להקת הרוק הישראלית "תיסלם", שסוגר את אלבום הבכורה "רדיו חזק", אשר יצא ב-1981.
השיר זכה בתואר "שיר השנה" במצעד הפזמונים העברי השנתי לשנת ה'תשמ"א ששודר בתוכנית "מקום בצמרת", ו"תיסלם" זכתה בתואר "להקת השנה".
בגיל 16 הלחין יזהר אשדות שיר שנקרא "מאומה לא קרה" למילים שלו ושל אמו.
בשנת 1977 התגייס אשדות לגלי צה"ל, שם עבד כעורך מוזיקלי.